Pályázati kiírás

Siófok Város Önkormányzata pályázatot ír ki a 8. számú felnőtt háziorvosi praxis, praxisjoggal történő ellátására.

Ellátandó lakosság száma: 1941 fő

Rendelő címe: 8600 Siófok, Semmelweis út 1.

Eredményes pályázat esetén az önkormányzat határozatlan időre szóló feladat-ellátási szerződést köt, amelyben a felek rögzítik a működés feltételeit, figyelembe véve az önálló orvosi tevékenységről szóló 2000. évi II. törvény rendelkezéseit.

A háziorvosi alapellátás keretébe tartozó feladatok finanszírozása az egészségügyi szolgáltatások Egészségbiztosítási Alapból történő finanszírozásának részletes szabályaitól szóló 43/1999.(III.3.) Korm. rendelet alapján, az egészségügyi szolgáltatónak a Nemzeti Egészségbiztosítási Alapkezelővel kötött finanszírozási szerződés alapján történik.
Szolgálati lakás biztosított.

Az önkormányzat ingyenesen a háziorvos rendelkezésére bocsátja a háziorvosi rendelőt. Az önkormányzat viseli a rendeltetésszerű használatra alkalmas állapot fenntartásához szükséges karbantartási munkák költségeit.

Pályázati feltételek:

* büntetlen előélet;
* az ellátás nyújtásához szükséges, a háziorvosi, házi gyermekorvosi és fogorvosi tevékenységről szóló 4/2000. (II.25.) EÜM rendelet 11.§-ában előírt képesítés;
* a háziorvosi, házi gyermekorvosi és fogorvosi tevékenységről szóló 4/2000. (II.25.) EÜM rendeletben, az önálló orvosi tevékenységről szóló 2000. évi II. törvényben, e törvény végrehajtásáról szóló 313/2011. (XII.23.) Kormányrendeletben, és az egészségügyi szolgáltatás gyakorlásának általános feltételeiről, valamint a működési engedélyezési eljárásról szóló 96/2003. (VII.15.) Kormányrendeletben előírt feltételek biztosítása;
* B kategóriás jogosítvány;
* saját gépkocsi;
* egészségügyi alkalmasság.

A pályázat részeként benyújtandó iratok, igazolások:

* 3 hónapnál nem régebbi erkölcsi bizonyítvány;
* szakmai- és személyes önéletrajz, mely tartalmazza a szakmai gyakorlatot is;
* működési nyilvántartásba vétel érvényességének igazolása; érvényes orvosi nyilvántartási engedély;
* vállalkozói tevékenységet igazolása;
* a fenti jogszabályok szerinti szakképesítést igazoló okiratok másolata;
* egészségügyi alkalmasság igazolása, a vonatkozó rendelet szerint meghatározott foglalkozás egészségügyi szakrendelő részéről;
* Pályázó nyilatkozata, hogy nyertessége esetén a működtetéshez szükséges feltételeket teljesíti.
* Pályázó nyilatkozata arról, hogy a pályázati anyagban foglalt személyes adatainak a pályázati eljárással összefüggésben szükséges kezeléséhez hozzájárul.
* Pályázó nyilatkozata arról, hogy nyertessége esetén a működtetéshez szükséges feltételeket teljesíti.

A pályázat benyújtásának határideje: 2024. augusztus 30. 12 óra

A pályázat benyújtásának helye: Siófoki Közös Önkormányzati Hivatal 8600 Siófok, Fő tér 1. 107. iroda.

A pályázat benyújtásának módja:

A pályázat személyesen, vagy postai úton, zárt borítékban „Pályázat a siófoki 8. számú felnőtt háziorvosi praxis praxisjoggal történő ellátására” felirattal nyújtható be.

A praxis 2025. január 1. napjától tölthető be.

A pályázattal kapcsolatban bővebb információt Némethné dr. Jenei Éva aljegyzőtől lehet kérni az aljegyzo@siofok.hu e-mail címen, vagy a +36 20 499 2469 telefonszámon.

A pályázatot kiíró fenntartja magának azt a jogot, hogy a pályázati eljárását indokolás nélkül eredménytelennek nyilvánítsa.

A kiíró nem vállalja semmilyen, a beadott pályázat eredményéből keletkező kár, a pályázat benyújtásával kapcsolatban felmerült költség megtérítését.

Siófok, 2024. augusztus 1.

Dr. Lengyel Róbert

polgármester